FI
17.3.2023
Euroopan unionin virallinen lehti
L 79/149
iv) niissä on oltava asianmukaiset jalkineiden ja vaatteiden vaihtotilat sellaisten tilojen ja rakennusten sisäänkäynnin luona, joissa sikaeläimiä pidetään; v) niiden on oltava asianmukaisesti suojattu hyönteisiltä ja puutiaisilta, jos asianomaisen jäsenvaltion toimivaltainen viranomainen sitä vaatii kyseisen jäsenvaltion afrikkalaisen sikaruton erityiseen epidemiologiseen tilanteeseen sovitetun riskinarvioinnin perusteella; h) karjankestävä aitaus ainakin niissä tiloissa, joissa pidetään sikaeläimiä, ja niissä rakennuksissa, joissa säilytetään rehua ja kuivikkeita, sen varmistamiseksi, että pidettävät sikaeläimet sekä niiden rehu ja kuivikkeet eivät ole kosketuksissa asiattomiin henkilöihin tai, tapauksen mukaan, toisiin sikaeläimiin; i) käytössä on oltava asianomaisen jäsenvaltion toimivaltaisen viranomaisen hyväksymä bioturvaamissuunnitelma, jossa otetaan huomioon pitopaikan profiili ja kansallinen lainsäädäntö; tarvittaessa bioturvaamissuunnitelmaan on sisällyttävä vähintään seuraavat: i)
pitopaikan luokituksen mukaisesti asianmukaisten ”puhtaiden” ja ”likaisten” alueiden, kuten pukuhuoneet, suihkut ja ruokailutilat, perustaminen henkilöstöä varten;
ii)
uusien pidettävien sikaeläinten tuloa pitopaikkaan koskevien logististen järjestelyjen perustaminen ja niiden tarkistaminen tarvittaessa;
iii)
menettelyt tilojen, kuljetusten ja laitteiston puhdistamista ja desinfiointia sekä henkilöstön hygieniaa varten;
iv)
paikalla työskentelevälle henkilöstölle tarkoitettuja elintarvikkeita koskevat säännöt ja henkilöstöä koskeva sikaeläinten pitokielto, tapauksen mukaan, ja tarvittaessa asianomaisen jäsenvaltion kansallisen lainsäädännön perusteella;
v)
pitopaikan henkilöstölle tarkoitettu toistuva tiedotusohjelma;
vi)
logististen järjestelyjen perustaminen ja niiden tarkistaminen tarvittaessa, jotta voidaan varmistaa eri epidemiologisten yksiköiden asianmukainen erottaminen toisistaan ja välttää sikaeläinten suora tai välillinen kosketus eläimistä saataviin sivutuotteisiin ja pitopaikan muihin yksiköihin;
vii) bioturvaamisvaatimusten täytäntöönpanomenettelyt ja -ohjeet tilojen tai rakennusten rakentamisen tai korjaamisen aikana; viii) bioturvaamistoimenpiteiden täytäntöönpanon sisäiset tarkastukset tai itsearviointi; ix)
erityisten bioturvallisuusriskien arviointi ja menettelyt niihin pitopaikkoihin, joissa sikaeläimiä pidetään väliaikaisesti tai pysyvästi ulkona, liittyvien asianmukaisten riskinvähentämistoimenpiteiden soveltamiseksi.